Repetitorlik narxlari bir oyda o‘rtacha 0,3 foizga oshgan. Bu haqda Davlat statistika qo‘mitasi ma’lumot berdi. Foto: Kun.uz Qo‘mita xabariga ko‘ra, 2022 yil iyul oyida repetitorlik narxlari iyun oyiga nisbatan ya’ni bir oyda o‘rtacha 0,3 foizga oshgan. Repetitorlik narxlari respublikada o‘rtacha 0,3 foizga oshishiga Namangan (1,2 foiz) va Xorazm (4,4 foiz) viloyatlaridagi narxlar o‘zgarishi eng yuqori darajada ta’sir qildi. Qayd etilishicha, repetitorlik narxlari yil boshidan buyon o‘rtacha 3,1 foizga oshgani kuzatilgan. Repetitorlik narxlari o‘tgan yil mos oyiga nisbatan, ya’ni yillik nisbatda o‘rtacha 9,6 foizga qimmatlashgani kuzatilgan.